
Innleiing

Høgskulen i Volda sitt ansvar for studiekvalitet skal omfatte fire hovudelement: inntakskvalitet (forkunnskapar og andre føresetnadar hos studentane), rammekvalitet (ressursar, strukturar, organisering, reglar m.m.), programkvalitet (faktorar knytte til undervisninga, studietilboda, kunnskapskontrollen) og resultatkvalitet (studentane sine prestasjonar, læringsutbyttet, kandidatane sin suksess på arbeidsmarknaden).

I denne første versjonen av kvalitetssystemet har HVO valt å konsentrere seg om kvalitetsarbeid knytt til følgjande hovudpunkt:

· Mål for kvalitetsarbeidet

· Organisering, ansvar og medverknad

· Evalueringstiltak knytt til dei 4 hovudelementa i kvalitetssystemet

· Systematisk innhenting og bruk av informasjon og andre data som gir kunnskap om hovudelementa ved studiekvaliteten

· Satsingsområde (prioriteringar) og framdriftsplan

I neste versjon vil vi også satse på kvalitetssikring av forsking og oppfølging og utvikling av tilsette.

1 Mål

HVO sitt kvalitetssystem skal bidra til å verkeleggjere høgskulen sin visjon om å vere


 Ein utviklingsorientert institusjon som i samarbeid og konkurranse med andre utdannings- og forskingsinstitusjonar driv utdanning, forsking, fagleg utviklingsarbeid og formidling med høg kvalitet (Strategiplan for HVO 2000-2005)

Hovudmålet for kvalitetssystemet ved HVO er difor å bidra til ei kontinuerleg kvalitetsforbetring av læringsmiljøet. Eit godt utvikla kvalitetssystem skal hjelpe studentane til å gjennomføre studia på normert tid med gode resultat og godt fagleg utbytte.

Kvalitetssystemet skal

· synleggjere (dokumentere) god kvalitet og avdekke sviktande kvalitet

· utvikle gode rutinar og arbeidsmåtar

· fremje ein kvalitetsmedviten kultur

· gi informasjon til leiing og styre som grunnlag for avgjerder om prioritering og ressursfordeling

· bidra til at HVO kan møte dei krava som vert stilte frå styremakter og tilsynsorgan

· bidra til å avklare kven som har ansvar for kva når det gjeld utviklinga av eit godt læringsmiljø

Det er ofte ein tendens til at slike system med krav til omfattande dokumentasjon blir kontrollorienterte. Det er difor grunn til å streke under at hovudfokus i eit kvalitetsutviklingssystem ikkje er kontroll, men forbetring. Det er viktig at vi i utviklinga av systemet legg vekt på å finne fram til gode incitament som bidreg til ein kvalitetskultur. Berre på den måten kan vi skape eit system som blir motiverande slik at tilsette og studentar bidreg til ei stadig betring av læringsmiljøet.

Arbeidet med betring av studiekvaliteten kan framstillast som ein prosess med fire fasar som stadig gjentek seg: 

· Planlegge: 

Utarbeiding av mål for studium/emne og praktisk opplegg for undervisning, rettleiing og vurdering. 

· Gjennomføre:


Undervisning, rettleiing og vurdering, samtidig med evaluering av framdrift og måloppnåing. 

· Vurdere:

Analysar av resultat og tilbakemeldingar frå evalueringar med sikte på forbetringstiltak. 

· Forbetre:

Revisjon av mål og undervisningsopplegg for studium/emne. 

2 Styring og ansvar

2.1 Overordna ansvar

Det er styret som har det overordna ansvaret for kvalitetssystemet ved HVO. Styret vedtek prinsipp og strategi for kvalitetsarbeidet og gir dei økonomiske rammene for tiltaka. Styret handsamar årleg rapport om kvalitetsarbeidet og innstillingar frå studieutvalet og læringsmiljøutvalet. Ansvaret for gjennomføring av evalueringstiltaka og rapportering knytt til desse går fram av kapittel 3, 4 og 5 i dette dokumentet. 

2.2 Leiinga sitt ansvar

2.2.1 Rektor sitt ansvar

Rektor er som styret sin leiar ansvarleg for kvaliteten i høgskulen sine studietilbod. Rektor har ansvaret for å koordinere arbeidet med utviklinga av kvalitetssystemet på det overordna nivået.

2.2.2 Høgskuledirektøren sitt ansvar

Direktøren har ansvaret for drift og vedlikehald av kvalitetssystemet. Direktøren skal leggje til rette for at kvalitetssystemet kan setjast i verk på ein effektiv måte, for at relevante data blir samla inn og for å koordinere plan- og rapporteringsarbeidet på institusjonsnivå. Direktøren har og ansvaret for kvaliteten i dei administrative tenestene knytt til studiekvalitet.

2.2.3 Studiesjefen sitt ansvar

Studiesjefen har det samla ansvaret for kvalitetsarbeidet knytt til dei studieadministrative støttetenestene ved HVO. Studiesjefen skal i samarbeid med avdelingane ta initiativ til intern evaluering av studietilbod  ved høgskulen for å sikre studiekvaliteten. 

2.2.4 Dekanane sitt ansvar

Dekanen har det samla ansvaret for kvalitetsarbeidet ved eiga avdeling. Det er avdelingane som har ansvaret for å gjennomføre evalueringar av undervisninga. Studentevalueringar må drivast organisert og systematisk, og gjerast på ein slik måte at den vert opplevd som meiningsfull for alle partane. Det er dekanen sitt ansvar å sjå til at dette vert gjort.

2.3 Styre, råd og utval

2.3.1 Studieutvalet

I styrevedtak av 12. juni 2003 står følgjande om mandatet til studieutvalet:


Styret delegerer myndet sitt til godkjenning av etablering av emne og studium til og med 30 studiepoeng for utdanningar der det ikkje er nasjonale rammeplanar til studieutvalet. Styret godkjenner etableringa av emne og studium på meir enn 30 studiepoeng. Studieutvalet utgjer det sentrale styreoppnemnde studiekvalitetsutvalet ved HVO.

Studieutvalet handsamar dei årlege rapportane frå avdelingane og gir innstilling til styret om status og utvikling av kvalitetssikringsarbeidet ved HVO. Studieutvalet utarbeider den årlege rapporten om studiekvalitet ved HVO.

2.3.2 Læringsmiljøutvalet

HVO har oppretta eit læringsmiljøutval der studentane har halvparten av medlemmane. Mandatet for utvalet er gitt i ”Lov om universiteter og høgskoler”. Læringsmiljøutvalet utarbeider ein årleg rapport om læringsmiljøet til styret.

2.3.3 Forskingsutvalet

Forskingsutvalet er eit strategisk, samordnande og rådgjevande organ i FoU-saker ved HVO og MFV. Forskingsutvalet skal arbeide for at forskingsmiljøet i Volda leverer FoU-arbeid av høg kvalitet. Forskingsutvalet har ansvar for rettleiing og kvalitetssikring i samband med HVO og MFV si forskingsverksemd. Forskingsutvalet utarbeider ein årleg rapport om FoU-verksemda til styret. 

2.3.4 Internasjonalt utval

Internasjonalt utval er eit strategisk, rådgjevande og samordnande organ for høgskulestyret i saker som vedkjem internasjonalt arbeid ved høgskulen. Internasjonalt utval skal rullere handlingsplanen for internasjonalisering og utarbeide årsmelding om internasjonalisering. Desse blir lagt fram for styret innan dei fristane styret fastset. 

2.3.5 Semesterstartutvalet

HVO har oppretta eit fast utval for studiestart. Dette utvalet har fått følgjande mandat og mål:

Lage og setje i verk ein kvalitetssikra plan for studiestart. Planen må byggje på erfaringane frå tidlegare semesterstartarbeid.

2.3.6 Avdelingsstyret

Avdelingsstyret skal handsame årleg rapport om kvalitetssikringsarbeidet ved avdelinga. Rapporten skal sendast til Studieutvalet for vidare handsaming. 

2.3.7 Avdelingane sine studiekvalitetsutval

Avdelingane skal ha eigne studiekvalitetsutval. Avdelingsstyret kan fungere som kvalitetsutval. Oppgåvene til utvala er arbeid med og vidareutvikling av studiekvaliteten ved avdelingane. 

2.3.8 Fagutval

Alle studentar skal ha tilknyting til eit fagutval. Fagutvalet skal ta hand om den kontinuerlege evalueringa av studieprogramma, med vekt på undervisninga og undervisningsopplegget. 
2.4 Ansvarlege roller

2.4.1 Studieleiar (allmenn- og førskulelærarutdanning)

Studieleiarar har ansvaret for planlegging, koordinering, kvalitetssikring/evaluering og vidareutvikling av allmenn- og førskulelærarutdanninga. 

2.4.2 Studieprogramansvarleg

Studieprogramansvarlege har ansvaret for planlegging, koordinering, kvalitetssikring/evaluering og vidareutvikling av studieprogram. Studieleiarane i allmenn- og førskulelærarutdanninga kan fungere som studieprogramansvarlege for desse studia.  

2.4.3 Emneansvarleg

Emneansvarlege har ansvaret for gjennomføring av student- og lærarevalueringar og totalevaluering av emne. Dersom fleire faglærarar deltek i undervisninga, skal avdelinga peike ut ein hovudansvarleg, helst ein fast tilsett faglærar, som har ansvaret for koordineringa og som skal gjennomføre emneevalueringa.

2.4.4 Praksisansvarleg

Praksisansvarlege skal kvalitetssikre praksis og sjå til at praksislærarar har tilstrekkeleg kompetanse.

2.4.5 Internasjonal koordinator

Internasjonal koordinator er sekretær for internasjonalt utval, og skal sjå til at handlingsplanen for internasjonalisering vert følgt opp, rullert og evaluert. Internasjonal koordinator skal syte for rapportering etter utanlandsopphald og arbeide for å betre svake sider ved HVO sitt opplegg som eventuelt kjem fram i rapportane. 

2.5 Studentane si rolle og ansvar

Høgskulen har ansvaret for å leggje til rette for medverknad frå studentane i samsvar med dei retningsliner som finst. Det er også høgskulen sitt ansvar å sikre studentane sin medverknad på alle nivå i organisasjonen. Studentane skal ha minst to representantar i avdelingsråda, studieutvalet, styret, tilsetjingsråd for fagtilsette og andre utval med avgjerdsmynde. Alle studentar skal ha tilknyting til eit fagutval. I kvart fagutval skal studentane ha minst to representantar.

For å følgje opp måla om medverknad frå studentane har HVO og Studenttinget i Volda (STIV) inngått avtale i samsvar med ”Lov om universiteter og høgskoler”. Etter avtalen skal STIV høyrast i alle viktige saker som til dømes budsjett, planarbeid, byggesaker, handsaming av politiske dokument og generelle saker som gjeld viktige studentinteresser.

Leiinga ved HVO og STIV har faste møte gjennom heile studieåret. Møteplanen blir avtala mellom partane for kvart semester. Direktøren for Studentsamskipnaden for Sunnmøre kan delta på møta.

Høgskulen har og ansvar for å leggje til rette for medverknad gjennom opplæring av studenttillitsvalde og praktisk tilrettelegging for arbeidet. For å gjere det meir attraktivt å vere studenttillitsvald har HVO i samarbeid med STIV utarbeidd eit kurs (to emne) i Organisasjon og leiing for studenttillitsvalde som gir 15 studiepoeng (5+10). 

Studentane har ansvar for eiga læring, og HVO forventar at studentane deltek i utviklinga av kvaliteten på høgskulen. Det kan skje ved representasjon i styre og utval, eller gjennom aktiv deltaking i studentevalueringar, fagutviklingsmøte, trivselsundersøkingar m.m. som høgskulen legg til rette for. Studentane har og ansvar for å setje seg inn i gjeldande reglar som omhandlar dei på ulike område.

3 Hovudelement i kvalitetssystemet

HVO har valt fire kvalitetsområde som skal danne strukturen for kvalitetssystemet: inntakskvalitet, rammekvalitet, programkvalitet og resultatkvalitet. Til kvart av dei fire kvalitetsområda er det utarbeidd mål og definert evalueringstiltak og ansvarsplassering. 

I denne første fasen prioriterer HVO i kvalitetssystemet oppgåver knytt til studentar, læringsmiljø, undervisning og vurdering. I den neste fasen skal kvalitetssystemet også femne om dei oppgåvene som er knytt til dei tilsette, personalpolitisk arbeid, HMS-arbeid og forsking.

4.1 Inntakskvalitet

Omfattar studentane sine forkunnskapar og føresetnader for sikring av kvaliteten i studentgrunnlaget gjennom rekruttering og opptak av studentar.

	Mål
	Evalueringstiltak
	Ansvarleg
	Status

	Søkjarar skal ha god informasjon om studietilbodet ved HVO og om Volda som studiestad
	Spørjeundersøking om semesterstart
	Informasjonsleiar/

Studiesjef
	Aktiv

	HVO skal administrere opptaket på ein profesjonell måte i tråd med vedtekne reglar. 
	Spørjeundersøking om semesterstart
	Informasjonsleiar
	Aktiv

	
	Avdelingsvise evalueringar av opptaksprosessen, initiert av opptakskoordinatoren i studieadministrasjonen
	Opptakskoordinator/

Studiesjef
	Aktiv

	
	Søknads- og opptaksstatistikk
	Opptakskoordinator/

Studiesjef
	Aktiv

	HVO skal møte nye studentar på ein imøtekomande og profesjonell måte.
	Spørjeundersøking om semesterstart
	Informasjonsleiar
	Aktiv

	
	Intern evaluering av semesterstart
	Semesterstartutvalet
	Aktiv

	HVO skal legge til rette for at studentane etter opptaket raskt kjem i gang med studiet dei har fått opptak på (registrering,  informasjon). 


	Spørjeundersøking om semesterstart


	Informasjonsleiar
	Aktiv

	HVO skal tilby rettleiing og studieplanlegging i tråd med retningslinjene for utdanningsplanar
	Intern evaluering av semesterstart
	Koordinatorgruppa i studieadministrasjonen/

Studiesjef
	Aktiv

	
	Intern evaluering av studierettleiarfunksjonen i studieadministrasjonen og rettleiingsarbeidet på avdelingane
	Studierettleiar/

Studiesjef
	Planlagt

	
	
	
	


4.2 Rammekvalitet

Omfattar ressursar og strukturer som lokale, utstyr, studiesosiale forhold og ressursar meir allment.

	Mål
	Evalueringstiltak
	Ansvarleg
	Status

	HVO skal ha eit læringsmiljø som let studenten gjennomføre studiet med tilfredsstillande resultat på normert studietid.


	Kontroll av det fysiske læringsmiljøet: måling av lys- og luftforhold i undervisnings- og eksamensrom


	Driftsleiar

	Aktiv

	
	Spørjeundersøking om læringsmiljø
	Læringsmiljøutvalet
	Under utvikling

	Studentar skal ta del i og ha medverknad på avgjerdsprosessar ved HVO
	Jamne møte mellom rektor og direktør for HVO, studiesjefen, leiaren og nestleiaren for studenttinget og direktøren for studentsamskipnaden.
	Rektor/direktør
	Aktiv

	HVO skal til ei kvar tid ha publisert oppdatert informasjon om studieplanar, undervisning og administrative tenester på nettet.
	Periodiske brukarundersøkingar


	Informasjonsleiar/
Studiesjef/
	Under utvikling

	
	Tilbakemeldingar frå STIV
	Informasjonsleiar
	Under utvikling

	HVO skal tilrettelegge det administrative støtteapparatet (studieadministrative tenester og IT-støtte) slik at studenten får høve til å gjennomføre studia sine på best mogleg måte. 


	Intern evaluering av studieadministrasjonen si førstelinjeteneste


	Studiesjef
	Under utvikling

	
	Intern evaluering av it-støtte til studentane (orakelteneste)
	It-leiar
	Aktiv

	
	”Forslagskasse” for studieadministrative tenester
	Studiesjef
	Under utvikling

	HVO skal ha eit fagbibliotek med relevant litteratur og kunnskapsbasar som held høg kvalitet. 
	Årleg gjennomgang av prioriteringar og rutinar i samband med innkjøp og tilrettelegging av informasjon


	Bibliotekleiar
	Aktiv

	
	”Forslagskasse” for innkjøp på web
	Bibliotekleiar
	Aktiv


4.3 Programkvalitet

Omfattar studietilbod, undervisning og kunnskapskontroll som kvaliteten på sjølve studiet, studieplanane, undervisninga og eksamensopplegget

	Mål
	Evalueringstiltak
	Ansvarleg
	Status

	HVO skal drive forskingsbasert undervisning av høg fagleg og pedagogisk kvalitet. 
	Kvalitetssikring av FoU-arbeid.


	Forskingsutvalet/
Dekanar/

	Aktiv

	
	Forskdok-registrering
	
	Aktiv

	HVO skal tilby varierte undervisnings- og vurderingsformer, med sikte på å legge til rette for studentaktive læringsformer
	Evaluering gjennom fagutval


	Studieprogramansvarlege


	Aktiv

	
	Spørjeundersøkingar for kvart studium og kvart emne kvar gong studiet eller emnet blir avvikla
	Emne- / studieprogramansvarleg
	Under utvikling

	
	Ekstern evaluering av vurderingsordningar/ studietilbod (sensorrapportar)
	Avdelingsstyre/ Emneansvarleg
	Aktiv

	
	Eksterne fagfellevurderingar av nye studium/emne og praksis
	Emne- /

studieprogramansvarleg
	Aktiv

	HVO skal tilby studieprogram som er relevante i høve til dei fagfelta HVO utdannar arbeidskraft til.
	Eksterne fagfellevurderingar av nye studium/emne og praksis


	Emne- /

studieprogramansvarleg 
	Aktiv

	
	Vurdering av praksis gjennom tett kontakt med praksisstaden.
	Praksisansvarleg
	Aktiv

	
	Spørjeundersøkingar blant kandidatar
	Dekanar


	Planlagt

	
	Spørjeundersøkingar blant arbeidsgjevarar
	Dekanar


	Planlagt

	HVO skal tilby fleksible studietilbod tilpassa nye studentgrupper, til dømes fjern-, nett- og deltidsstudentar
	Evaluering gjennom fagutval


	Studieprogramansvarlege 
	Aktiv

	
	Spørjeundersøkingar for kvart studium og kvart emne kvar gong studiet eller emnet blir avvikla
	Emne- / studieprogramansvarleg
	Under utvikling

	
	Spørjeundersøking om semesterstart
	Informasjonsleiar
	Aktiv

	HVO skal kvalitetssikre nye studieprogram og nye emne
	Eksterne fagfellevurderingar av nye studium/emne og praksis


	Emne-/ 

studieprogramansvarlege


	Aktiv

	
	Spørjeundersøkingar for kvart studium og kvart emne kvar gong studiet eller emnet blir avvikla
	Emne-/ 

studieprogramansvarlege
	Under utvikling

	
	Ekstern evaluering av vurderingsordningar/ studietilbod (sensorrapportar)


	Avdelingsstyre/

Emneansvarleg
	Aktiv

	
	Evaluering gjennom fagutval
	Studieprogramansvarleg
	Aktiv

	HVO skal tilby studentar og fagtilsette utanlandsopphald ved anerkjende utanlandske utdannings- og forskingsinstitusjonar
	Periodisk kontakt med og vurdering av utanlandske institusjonar


	Studieprogramansvarleg/Internasjonal koordinator


	Aktiv

	
	Studentevalueringar av utanlandsopphald
	Internasjonal koordinator
	Aktiv

	
	Studentevaluering av utanlandske studentar sitt opphald ved HVO
	Internasjonal koordinator
	Aktiv

	HVO skal tilby studentar rettleiing knytt til planlegginga og gjennomføringa av studiet deira. 
	Evaluering gjennom fagutval


	Studieprogramansvarleg
	Aktiv

	
	Spørjeundersøkingar for kvart studium kvar gong studiet blir avvikla
	Studieprogramansvarleg
	Under utvikling

	
	Utdanningssamtalar med kvar student
	Studieprogramansvarleg
	Aktiv


4.4 Resultatkvalitet

Omfattar sluttproduktet som kvaliteten på læringsutbyttet til studentane, deira personlege utvikling og gjennomstrøyminga.

	Mål
	Evalueringstiltak
	Ansvarleg
	Status

	HVO skal uteksaminere godt kvalifiserte kandidatar 
	Analyse av strykprosent og karakterfordeling


	Studiesjef
	Under utvikling

	
	Analyse av karakterutviklinga på kvart studium over tid
	Studieprogramansvarlege/ dekanane
	Under utvikling

	
	Utarbeiding av statistikk som kan vise samanhengar mellom inntakskvalitet og resultatkvalitet.
	Studiesjef
	Under utvikling

	
	Analyse av studieprogresjon og gjennomstrøyming
	Studiesjef
	Aktiv

	
	Analyse av fråfall før eksamen
	Studiesjef
	Under utvikling

	
	Spørjeundersøkingar blant kandidatar
	Dekanar
	Planlagt

	Studentane skal ha godt  læringsutbytte og erfare personleg utvikling gjennom studia ved høgskulen
	Analysere tilbakemeldingane i utdanningssamtalane
	Dekanar
	Aktiv


4 Evaluering og rapportering

4.1 Omtale av sentrale evalueringstiltak

4.1.1 Fagutval

Fagutvala skal vere bindeleddet mellom studentane på eit studieprogram og dei studieprogramansvarlege. Dei skal gi studentane og programansvarlege høve til å diskutere fag-/studieplanar og gjennomføringa av studium, og gi studentane høve til å kome med tilbakemeldingar på studieopplegget. 

Arbeidet med fagutval går fram av retningslinjene for fagutval. Alle studentar skal ha tilknyting til eit fagutval, og det er opp til kvart avdelingsstyre å avgjere strukturen i fagutvalsarbeidet ved si avdeling. Fagutvala skal vere sett saman av både studentar og fagtilsette, og skal mellom anna ta føre seg eit studium eller emne sitt innhald, organisering og arbeidsmåtar, rettleiing, vurdering, pensum og annan informasjon. 

Referat frå møte i fagutvalet skal sendast til avdelingsleiinga og avdelinga sitt studiekvalitetsutval for vurdering og eventuell vidare oppfølging. Ein rapport med ein samanfattande analyse skal leggast fram for avdelingsstyret for kvart studieår. Rapporten skal også sendast til studieutvalet, og går inn i årsrapporten for studiekvalitet ved HVO. 

4.1.2 Utdanningssamtalar / Utdanningsplanar

Utdanningsplanen skal leggje til rette for at studentane kjem gjennom studiet på normert tid og skal omhandle rettleiing, informasjon og studieplanlegging. Målet med utdanningsplanane er å sikre eit tettare og meir forpliktande forhold mellom institusjonen og den einskilde studenten. Utdanningsplanen skal vere eit verktøy for begge partar i planlegginga og gjennomføringa av eit studieprogram. 

Studentar på studium på 60 studiepoeng eller meir får ved studiestart oppnemnt ein utdanningsrettleiar. Tidleg i første semesteret vil utdanningsrettleiaren kalle nye studentar inn til ein samtale, individuelt eller gruppevis. Seinare i studieløpet pliktar partane å gjennomføre (minst) ein rettleiingssamtale om utdanningsplanen innan 15. november i haustsemesteret og 15. april i vårsemesteret, individuelt eller i gruppe.

Gjennomføring av utdanningssamtalar går fram av retningslinjene for utdanningsplanar. 

4.1.3 Spørjeundersøkingar for studium

Studieprogramevalueringa skal gi studentar og studieprogramansvarlege høve til å vurdere og gi tilbakemelding om opplegget for og gjennomføringa av kvart studieprogram. Ei spørjeskjemaundersøking for kvart studieprogram gir programansvarlege og studentar eit utgangspunkt for dialog om studieopplegg og studiekvalitet, og dannar grunnlag for forbetringar av studiet. Denne evalueringa gjeld berre studieprogram på 60 studiepoeng eller meir. 

Kvar gong eit studieprogram er gjennomført blir det sett i verk ei spørjeundersøking blant studentane på studiet. Spørjeskjemaet er felles for alle studium og inneheld kommentarboksar for kvart spørsmål. Studentane kan velje å vere anonyme i undersøkinga. Den studieprogramansvarlege og studentgruppa diskuterer resultata av spørjeundersøkinga etter at den er gjennomført, der det er praktisk mogleg (korleis dialogen skal gjennomførast er opp til den studieprogramansvarlege å avgjere). 

Den studieprogramansvarlege oppsummerer tilbakemeldingane med sikte på forbetringstiltak og gir si vurdering av resultata i ein kort skriftleg rapport. Rapporten for eit studieprogram bør også innehalde kommentarar til emneevalueringane for emna som kan gå inn i studieprogrammet (sjå nedanfor). Avdelinga samlar inn rapportar for alle studieprogramma og legg dei fram for studiekvalitetsutvalet ved avdelinga. Rapporteringa følgjer studieåret. 

4.1.4 Spørjeundersøkingar for emne

Emneevalueringa skal gi studentar og emneansvarlege høve til å vurdere og gi tilbakemelding om opplegget for og gjennomføringa av kvart emne. Ei spørjeskjemaundersøking for kvart emne gir emneansvarlege og studentar eit utgangspunkt for dialog om undervisningsopplegg og studiekvalitet og dannar grunnlag for forbetringar av emnet. 

Kvar gong eit emne er gjennomført blir det sett i verk ei spørjeundersøking blant studentane på emnet. Spørjeskjemaet er felles for alle emne og inneheld kommentarboksar for kvart spørsmål. Studentane kan velje å vere anonyme i undersøkinga. Den emneansvarlege og studentgruppa diskuterer resultata av spørjeundersøkinga etter at den er gjennomført, der det er praktisk mogleg (korleis dialogen skal gjennomførast er opp til den emneansvarlege å avgjere).

Den emneansvarlege oppsummerer tilbakemeldingane med sikte på forbetringstiltak og gir si vurdering av resultata i ein kort skriftleg rapport. Studieprogramansvarlege samlar inn rapportar for emna som kan gå inn i eit studieprogram og kommenterer dei i si oppsummering for studieprogrammet (sjå ovanfor). 
4.1.5 Kvalitetsikring av nye studieprogram og emne

Fagfellevurdering

Fagfellevurdering av nye studie- og emneomtalar er innført for å sikre ei ekstern vurdering av nye studietilbod. Alle nye studie- og emneomtalar på 15 studiepoeng eller meir skal vurderast av to eksterne fagfellar frå to ulike institusjonar i forkant av godkjenninga av studiet/emnet. Fagfellevurderingane følgjer avdelingane si saksutgreiing til studieutvalet ved godkjenning av omtalar. 

Prosedyre for utarbeiding, utforming og godkjenning av studie- og emneomtalar går fram av retningslinjene for fag- og studieplanarbeid. 

Ekstern evaluering

Alle nye emne skal i tillegg til dei vanlege evalueringstiltaka ha ekstern evaluering av vurderingsordning, eksamensoppgåver sensorrettleiing (sensorrapportar). 

4.1.6 Spørjeundersøking om semesterstart

HVO ønskjer å få tilbakemeldingar på kor godt ein lukkast med å nå fram med god og relevant studieinformasjon, kvaliteten på denne og mottakinga studentane får ved semesterstart. Kvar haust arrangerer informasjonskontoret derfor ei spørjeundersøking om semesterstart til alle (førsteårs-) studentar på grunnstudium. Spørsmåla i undersøkinga blir stilt slik at resultata skal vere samanliknbare, og undersøkinga gir dermed eit godt grunnlag for å vurdere tenestene våre og setje i verk forbetringstiltak.

4.1.7 Intern evaluering av semesterstart

HVO ønskjer å koordinere arbeidet med semesterstart på tvers av avdelingar og kontor, og har difor sett ned eit særskilt semesterstartutval som skal utarbeide ein overordna plan for semesterstart og studentmottak. Semesterstartutvalet skal ha både fagleg og administrativt tilsette medlemmer, og er sett saman av representantar frå kvar avdeling og frå dei kontora i fellesadministrasjonen som er involvert i studiestarten (til dømes studieadministrasjonen, IT-kontoret, informasjonskontoret og økonomikontoret). 

Semesterstartutvalet evaluerer semesterstarten kvar haust, reviderer den overordna planen for semesterstart og kjem med innspel til budsjettprosessen om tiltak som kan betre gjennomføringa av semesterstarten. 

4.2 Rapportar frå studieprogram-/emneansvarlege og avdeling

4.2.1 Grunnlagsrapportar
Fagutval

Referat frå møte i fagutval blir sendt til dei avdelingsvise studiekvalitetsutvala. 

Utdanningssamtalar/utdanningsplanar

Oppsummering av rettleiingsopplegget blir gjort i fagutvala og i studieprogramevalueringa. Studentane sine utdanningsplanar blir registrert i Studentweb.

Spørjeundersøkingar for studium

Studieprogramansvarlege skriv ein kort rapport for kvart studieprogram som blir sendt til avdelingsleiinga for vidare handsaming. Rapporteringa følgjer studieåret. 

Spørjeundersøkingar for emne

Emneansvarlege skriv ein kort rapport for kvart emne som blir sendt til den studieprogramansvarlege for det programmet emnet høyrer til. Rapporteringa følgjer studieåret. 
Kvalitetssikring av nye studieprogram og emne

Emne-/studieprogramansvarlege skriv ein kort rapport for det nye emne-/studieprogrammet som blir sendt til avdelingsleiinga for vidare handsaming

4.2.2 Avdelingsvise rapportar om studiekvalitet

Kvar avdeling utarbeider for kvart studieår ein rapport om studiekvalitet på grunnlag av rapportane frå fagutvala og oppsummeringane frå studieprogramansvarlege. Rapportane følgjer studieåret og skal sendast til studieutvalet innan 1. oktober. 

Dei avdelingsvise rapportane skal 

· gi ei vurdering av kvalitetsarbeidet som grunnlag for ressursstyring og prioriteringar (menneskelege ressursar, infrastruktur, rammevilkår),

· gi ei vurdering av studiekvaliteten ved avdelinga og oversyn over resultat og tiltak i kvalitetsarbeidet og

· identifisere eventuelle behov som avdelinga ikkje kan løyse åleine. 

Dei avdelingsvise rapportane skal munne ut i ei samla vurdering av undervisninga og utdanningstilbodet ved avdelinga. Lengda på rapporten bør ikkje vere meir enn 4-5 sider. 

4.2.3 Årsrapport om studiekvalitet

Studieutvalet utarbeider ein årsrapport om studiekvalitet på grunnlag av 

· avdelingsvise rapportar om kvalitetsarbeidet

· oppsummering av semesterstartundersøkinga

· resultat frå den interne evalueringa av semesterstart

· rapport frå læringsmiljøutvalet

· rapport frå internasjonalt utval

· statistikk frå målområda inntak-, ramme-, program- og resultatkvalitet

Årsrapporten skal gi ei samlande og overordna vurdering av studiekvaliteten ved institusjonen og oversyn over opplegg og tiltak i kvalitetsarbeidet. Årsrapporten skal innehalde framlegg om forbetringstiltak og prioritering av ressursar til dei føreslåtte tiltaka. 

Årsrapporten følgjer studieåret og skal leggast fram for høgskulestyret tidsnok til at resultata i rapporten kan innarbeidast i budsjettet og årsplanane for komande år.

5 Prioritering og framdriftsplan
I denne første versjonen av kvalitetssystemet har HVO valt å konsentrere seg om kvalitetsarbeid knytt til studentar, studieprogram/emne og studentmedverknad. I neste versjon vil ein også satse på kvalitetssikring av forsking og oppfølging og utvikling av tilsette.

I studieåret 2004/2005 gjennomfører HVO emne- og studieprogramevalueringar for alle emne og alle studium, for å etablere eit godt datagrunnlag for evalueringsarbeidet. I den neste fasen i kvalitetsarbeidet må ein drøfte kor ofte emne og studieprogram skal evaluerast.  

I det vidare arbeidet ser ein føre seg følgjande framdriftsplan: 

Hausten 2004: 

· gjennomføring av emneevaluering for alle emne som blir avslutta haustsemesteret 2004, for å skaffe eit datagrunnlag for samanlikning med framtidige resultat. Revurdering av evalueringsfrekvensen skjer i 2005/2006. 

· innføring av fagutval

· oppretting av avdelingsvise studiekvalitetsutval

Våren 2005: 

· gjennomføring av emneevaluering for alle emne som blir avslutta vårsemesteret 2005, for å skaffe eit datagrunnlag for samanlikning med framtidige resultat. Revurdering av evalueringsfrekvensen skjer i 2005/2006.. 

· gjennomføring av studieprogramevaluering

· utarbeiding av ny strategiplan for HVO

· spørjeundersøking om læringsmiljø

· statistikkarbeid knytt til resultatkvalitet (karakterstatistikk, fråfalls- og strykprosent, samanhengar mellom inntaks- og resultatkvalitet)

· revisjon av forskrift om eksamen og retningslinjer knytt til denne

Studieåret 2005/2006:

· utviding av kvalitetssystemet til også å omfatte forsking og oppfølging og utvikling av tilsette

· kompetansekartlegging

· revisjon av evalueringsfrekvensen i kvalitetssystemet

· utviding av semesterstartundersøkinga til å gjelde alle studieprogram

· utvikling av kandidatundersøkingar

· utvikling av undersøkingar blant arbeidsgjevarar

Studieåret 2006/2007: 

· alumni

